Peminat Kongsi Gambaran Cillian Murphy Sebagai Penjahat Fantastic Four, Doctor Doom
Sebelum John Krasinski membuat penampilan cameo sebagai Mr. Fantastic dalam filem Doctor Strange in the Multiverse of Madness, telah terdapat banyak seni peminat yang menggambarkan pelakon itu sebagai ketua kumpulan adiwira Fantastic Four.  Doctor Strange in the Multiverse of Madness,  Pada waktu itu, ramai peminat berharap Kransinski dapat memainkan watak sebagai Mr. Fantastic, disamping isterinya, Emily Blunt sebagai Susan Storm. Marvel Studios, bagaimanapun, merealisasikan impian peminat – walaupun separuh – dengan memberi penghormatan kepada Krasinski untuk membawa peranan adiwira elastik itu dalam sekuel Doctor Strange.  Walaupun Kevin Feige telah mengesahkan perancangan filem Fantastic Four, kehadiran Mr. Fantastic dalam filem Doctor Strange in the Multiverse of Madness sudah cukup mengujakan peminat, dan itu secara tidak langsung mencetuskan lebih banyak seni peminat, bukan sahaja tertumpu pada watak adiwira, malah penjahat utamanya, Doctor Doom.  Doctor Strange in the Multiverse of Madness  Seorang artis digital telah berkongsi karyanya kepada peminat, yang menggambarkan transformasi pelakon Peaky Blinders, Cillian Murphy menjadi Doctor Doom. Pengguna Instagram yang menggunakan nama @Bobby_art telah mencipta satu konsep yang hebat yang membayangkan Murphy sebagai Victor Von Doom untuk siri  Disney+nya sendiri. Reka bentuk itu memberikan Murphy wajah berparut dengan mata biru bersinar dan pakaian tradisional watak penjahat itu. Anda boleh lihat seni peminat dari @Bobby_art di bawah: Seni peminat Doctor Doom ini tercetus selepas terdapat desus-desus yang mengatakan bahawa watak penjahat itu akan mendapat rancangan Disney+ solonya sendiri.  Bagaimanapun, tiada sebarang pengesahan dari pihak studio mengenai rancangan baharu yang melibatkan penjahat popular Marvel itu. Namun begitu, peminat tetap menantikan filem Fantastic Four, yang kini sedang dalam perancangan, dan tidak sabar untuk mengentahui siapakan pelakon yang sesuai melakonkan watak dalam filem tersebut, khususnya Doctor Doom.